**óvodai felvételI eljárásrend budapest főváros IX. kerület Ferencváros önkormányzata által fenntartott KÖZNEVELÉSI INTÉZMÉNYEKRE (óvodákra) vonatkozóan**

1. **Az eljárásrend célja**

Az eljárásrend célja, hogy a nemzeti köznevelésről szóló 2011. évi CXC. törvény (a továbbiakban: Nkt.), a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) által meghatározott óvodai felvételi szabályok alkalmazása a helyi sajátosságok figyelembe vételével.

1. **Az eljárásrend hatásköre és illetékessége**

Budapest Főváros IX. Kerület Ferencváros Önkormányzata által fenntartott óvodák felvételi eljárása

1. **A Budapest Főváros IX. Kerület Ferencváros Önkormányzata által fenntartott köznevelési intézmények (óvodák) vonatkozásában fenntartói feladatok**

Az Nkt. 48. fejezete határozza meg a fenntartó kötelességeit és jogait.

1. **Eljárásrend**

**Beiratkozás:**

Az Nkt. 8. § (2) bekezdése alapján a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

Az Nkt. 49. § (1) bekezdése szerint az óvodai felvétel, átvétel jelentkezés alapján történik. A gyermek az óvodával jogviszonyban áll.

Az Nkt. 49. § (3a) bekezdése értelmében az óvodai jogviszony a beíratás napján jön létre. A gyermek az óvodai jogviszonyon alapuló jogait a beíratás napjától kezdve gyakorolhatja. Jogszabály, továbbá az óvoda házirendje egyes jogok gyakorlását az első nevelési év megkezdéséhez kötheti.

Az Nkt. 83. § (2) b) bekezdése szerint a fenntartó dönt az óvodába történő jelentkezés módjáról, az óvodai általános felvételi időpontról. Az óvodai beiratkozásra a Rendelet 20. §-a alapján tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal

a) közleményt vagy hirdetményt tesz közzé a saját honlapján,

b) közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon, valamint

c) tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat.

A Rendelet 20. § (2) bekezdése alapján a szülő az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni.

**Bemutatandó dokumentumok:**

A Rendelet 20. § (3) bekezdése alapján az óvodai beiratkozáskor be kell mutatni a gyermek nevére kiállított személyazonosságot igazoló hatósági igazolványokat, továbbá a szülő személyazonosságát igazoló hatósági igazolványokat és lakcímet igazoló hatósági igazolványát.

Külföldi állampolgárságú gyermek esetében a Magyarországon történő tartózkodást igazoló hivatalos dokumentumot is be kell nyújtani.

(A nem magyar állampolgár kiskorú óvodai beíratásánál a szülőnek igazolnia kell a fentieken kívül azt is, hogy milyen jogcímen tartózkodik a gyermek Magyarország területén, a jogszerű tartózkodást megalapozó okirat számát, lakóhelyének, tartózkodási helyének címét, anyja születéskori nevét, apja vagy törvényes képviselője nevét. [Rendelet 90. § (3) bekezdés a) pont és Nkt. 41.§ (2) bekezdés a) - b) pont]

**Az óvodai előjegyzéshez szükséges okiratok:**

* Óvodai felvétel iránti kérelem **(1. számú melléklet)**
* a gyermek nevére kiállított személyazonosságot igazoló hatósági igazolványok
* A gyermek születési anyakönyvi kivonata
* A gyermek TAJ kártyája
* A kötelező oltásokat tartalmazó gyermek egészségügyi kiskönyv
* Sajátos nevelési igényű gyermek esetén a szakértői vélemény másolata
* a beírató szülő személyazonosságát igazoló hatósági igazolványokat és lakcímet igazoló hatósági igazolványát

**Felvételi körzet:**

Az Nkt. 49. § (3) bekezdés alapján a települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki **életvitelszerűen** az óvoda körzetében lakik (a továbbiakban: kötelező felvételt biztosító óvoda).

Életvitelszerű ott lakásnak minősül, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a polgárok személyi adatainak és lakcímének nyilvántartásában a gyermek lakóhelyeként vagy tartózkodási helyeként az óvodai beiratkozás első határnapját megelőző három hónapnál régebb óta szerepel. Ha ez nem teljesül, vagy ha bármely körülmény alapján arra lehet következtetni, hogy a gyermek a nyilvántartásban szereplő lakhelyén vagy tartózkodási helyén nem életvitelszerűen lakik, úgy az óvodaigazgató, illetve az óvodaigazgató vagy a fenntartó által szervezett bizottság jogosult felszólítani az óvodába jelentkező gyermek szülőjét, hogy az életvitelszerű körzetben lakás tényét akként igazolja, hogy a felszólítás kézhez vételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot. [Rendelet 20. § (9) bekezdés]

Ha az óvodaigazgató, illetve az általa vagy a fenntartó által szervezett bizottság felszólítása ellenére a szülő a védőnői nyilatkozatot nem mutatja be, úgy az óvodaigazgató, illetve az általa vagy a fenntartó által szervezett bizottság jogosult az életvitelszerűen körzetben lakást családlátogatás kezdeményezésével ellenőrizni. Ha az óvodaigazgató, az általa, illetve a fenntartó által szervezett bizottság által javasolt legalább három időpont közül a gyermek szülője vagy törvényes képviselője egy alkalommal sem teszi lehetővé a családlátogatást, úgy vélelmezni kell, hogy a gyermek nem életvitelszerűen lakik a kötelező felvételt biztosító óvoda körzetében, és ennek alapján az óvodai felvétel megtagadható. [Rendelet 20. § (10) bekezdés]

Budapest IX. kerület egyes óvodai körzeteiben eltérő a gyermeklétszám, ezért a **felvételi szempontok** sorrendje a következő:

* A gyermek tárgyév augusztus 31. napjáig a harmadik életévét betölti és az óvoda felvételi körzetében lakik. [Nkt. 8.§ (2) bekezdés, 49. § (3) bekezdés]
* A gyermek sajátos nevelési igényű, a szakértői bizottság kijelölte az adott óvodát.
* A gyermek halmozottan hátrányos helyzetű.
* A gyermek felvételét a Gyámhatóság kezdeményezte.

**További szempontok:**

* A gyermek testvére az adott intézménybe jár.
* A gyermek Ferencvárosban lakik.
* A gyermek szülője az intézmény dolgozója.
* A szülő a Budapest Főváros IX. Kerület Ferencvárosi Önkormányzat (továbbiakban: Önkormányzat) Polgármesteri Hivatalában, vagy az Önkormányzat fenntartásában működő intézményben dolgozik.

A pedagógiai szakszolgálati intézmények működéséről szóló 15/2013. (II. 26.) EMMI rendelet 16. § (2) bekezdése értelmében a szakértői bizottság az összeállított intézményjegyzék alapján tájékoztatja a szülőt azokról a lehetőségekről, amelyek alapján sajátos nevelési igényű gyermeke a korai fejlesztésben és gondozásban, az óvodai nevelésben, a fejlesztő nevelésben-oktatásban részt vehet, tankötelezettségének eleget tehet. A köznevelési, illetve szakképző intézményt a szülő választja ki a szakértői bizottság által javasolt intézmények közül. Ha a szülő által választott óvoda, iskola nem azonos a kötelező felvételt biztosító óvodával, iskolával, és az óvoda, az iskola a gyermeket, a tanulót a nem veszi fel, a szakértői bizottság a szakértői véleményében a gyermek, tanuló lakóhelye, ennek hiányában tartózkodási helye szerinti, kötelező felvételt biztosító óvodát, iskolát határozza meg az óvodai nevelés, az iskolai nevelés, oktatás ellátására.

**Egyedi méltányossági esetek**:

* A gyermeket a szülő egyedülállóként neveli.
* A gyermeket időskorú neveli vagy a gyermekkel együtt a családban három vagy több gyermeket nevel.
* Fogyatékkal élő szülő neveli a gyermeket.

Az előjegyzés során minden szülő kap egy igazolást az előjegyzésbe vételről. **(2. számú melléklet)**

**Döntés:**

A Rendelet 20. § (4) bekezdés szerint, az óvoda igazgatója

a) az óvodai felvételi, átvételi kérelemnek helyt adó döntését írásban **(3. számú melléklet),**

b) a kérelem elutasítására vonatkozó döntését határozati formában **(4. számú melléklet)**

– a szülő hozzájárulása esetén elektronikus úton –közli a szülővel.

A szülő, ha azt az óvodai beiratkozás napján - az elektronikus elérhetőségének megadásával - kérte, elektronikus úton értesítést kap arról, hogy a gyermeke óvodai felvételt nyert vagy felvétele elutasításra került [Rendelet 20. § (1d) bekezdés]. A határozat nem kiküldhető elektronikus formában, csak a felvétel vagy az elutasítás ténye közölhető.

**A felvétellel kapcsolatos döntés nem nyilvános! (**Névsor, egyéb beazonosításra alkalmas adat nem kerülhet nyilvánosságra.)

**Fellebbezés:**

Az Nkt. 37. § (2) bekezdése alapján az óvoda döntése ellen a szülő - a közléstől, ennek hiányában a tudomására jutásától számított tizenöt napon belül - a gyermek érdekében eljárást indíthat. A jogorvoslati eljárást megindító kérelmet a szülő az óvodaigazgatónál nyújthatja be **(5. számú melléklet).**

Az óvodaigazgató a jogorvoslati eljárást megindító kérelmet, az ügy összes iratával nyolc napon belül – elbírálás céljából – a fenntartó önkormányzat jegyzőjéhez küldi meg.

Az Nkt 37. § (3) bekezdés szerint a fenntartó jár el, és hoz másodfokú döntést.

Az Nkt. 37. § (4) bekezdés szerint az eljárásban a települési önkormányzat által fenntartott nevelési-oktatási intézmény esetén a jegyző járhat el.

Az Nkt. 38. § (1) bekezdése alapján a fenntartó a 37. § (3) bekezdésben meghatározott eljárásban a kérelmet elutasíthatja, a döntést megváltoztathatja, vagy a döntést megsemmisítheti, és a nevelési-oktatási intézményt új döntés meghozatalára utasíthatja.

Az Nkt. 38. § (3) bekezdése alapján a jogorvoslati kérelem elbírálása során a tényállás tisztázására, a határidők számítására, az igazolásra, a határozat alakjára, tartalmára és közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására az általános közigazgatási rendtartásról szóló törvény rendelkezéseit kell megfelelően alkalmazni.

Az Nkt. 38. § (4) bekezdése szerint a szülő a fenntartónak a jogszabálysértésre hivatkozással benyújtott kérelem, továbbá az érdeksérelemre hivatkozással benyújtott kérelem tárgyában hozott döntését a közigazgatási ügyben eljáró bíróság előtt megtámadhatja. A keresetlevelet a bíróságnál kell benyújtani.

Az Nkt 38. § (5) bekezdése szerint a nevelési-oktatási intézmény döntése végleges, ha a 37. § (2) bekezdésében meghatározott határidőn belül nem nyújtottak be eljárást megindító kérelmet, vagy az eljárást megindító kérelem benyújtásáról lemondtak. A közlésre az általános közigazgatási rendtartásról szóló törvény rendelkezéseit kell alkalmazni.

**Nyilvántartás:**

Nkt 45. § (8) bekezdése alapján a hivatal gondoskodik az óvodai nevelésben részvételre kötelezettek és a tankötelesek nyilvántartásáról, a nyilvántartásból adatot közöl a területileg illetékes kötelező felvételt biztosító óvodák, iskolák fenntartói számára.

A Rendelet 20. § (8) bekezdése szerint az óvodába felvett gyermeket az óvoda nyilvántartja. Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata.

**Óvodai elhelyezés megszűnése**

Az Nkt. 53. § (1) bekezdése értelmében, megszűnik az óvodai elhelyezés, ha

*a)*a gyermeket másik óvoda átvette, az átvétel napján,

*b)*a felmentést engedélyező szerv a szülő kérelmére engedélyt adott a gyermek óvodából történő kimaradására,

*c)*a gyermeket felvették az iskolába, a nevelési év utolsó napján,

*d)*az óvodába járási kötelezettségét külföldön teljesítő gyermek eléri a tanköteles kort.

**Óvodakötelezettség külföldön történő teljesítése:**

A Rendelet 20. § (2) bekezdése alapján a szülő - a bölcsődei ellátásban részesülő gyermek kivételével - az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni. A napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke az óvodakötelezettségét a jövőben külföldön teljesíti, előzetesen köteles értesíteni az óvodaigazgatót.

A külföldre távozó gyermekek szülei a bejelentési kötelezettségüket a [www.oktatas.hu](http://www.oktatas.hu) oldal *Köznevelés* menüpontjának Külföldre távozás bejelentése pontjából, vagy a <https://www.oktatas.hu/kozneveles/kulfoldre_tavozas_bejelentese> linken elérhető elektronikus űrlap kitöltésével és postai úton történő beküldésével tudják teljesíteni.

**Sajátos nevelési igényű gyermekek nevelése:**

Az Nkt. 47. § (1) bekezdése szerint a sajátos nevelési igényű gyermeknek joga, hogy különleges bánásmód keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. A különleges bánásmódnak megfelelő ellátást a szakértői bizottság szakértői véleményében foglaltak szerint kell biztosítani.

Az Nkt. 47. § (2) bekezdés szerint a szülő választja ki a sajátos nevelési igényű tanuló számára megfelelő ellátást nyújtó nevelési-oktatási intézményt az illetékes szakértői bizottság szakértői véleménye alapján, a szülő és a gyermek igényeinek és lehetőségeinek figyelembevételével.

A Rendelet 20. § (7) bekezdése szerint, a kijelölt óvoda igazgatója a megküldött szakértői vélemény vagy a tankerületi központ határozata alapján értesíti a hivatalt, ha a gyermeket az óvodába nem íratták be.

(Az SNI gyermekeket integráltan ellátó intézmények jegyzékét a **6. számú melléklet** tartalmazza.)

**Óvodakötelezettség alóli szülői felmentési kérelem:**

Az Nkt. 8. § (2) bekezdése értelmében, a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő – tárgyév április 15. napjáig benyújtott – kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, – ha a szülő a gyermek negyedik életévének betöltését megelőzően már kérelmezte, úgy újabb – kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a továbbiakban: felmentést engedélyező szerv) felmentheti a gyermeket az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő, továbbá tartós gyógykezelés alatt álló gyermek esetében az [Eütv. 89. §](https://njt.hu/jogszabaly/jogszabaly/1997-154-00-00)-a szerinti általános járóbeteg-szakellátásban, vagy az [Eütv. 91. §](https://njt.hu/jogszabaly/jogszabaly/1997-154-00-00)-a szerinti általános fekvőbeteg-szakellátásban részt vevő szakorvos rendelhető ki. Tartós gyógykezelés alatt álló gyermek esetében a kérelem a tárgyév április 15. napja után is benyújtható. Az eljárási határidő ötven nap.

A Rendelet 20. § (2c) bekezdése értelmében a kötelező óvodai nevelésben való részvétel alól felmentett, három éves kort betöltött, valamint az [Nkt. 8. § (1) bekezdése](https://njt.hu/jogszabaly/2011-190-00-00) szerinti harmadik életévét be nem töltött gyermek szülője a nevelési év közben kérheti felvételét az óvoda igazgatójánál, annak érdekében, hogy a gyermek részt vehessen az óvodai foglalkozásokon.

**Nem magyar állampolgárságú gyermek:**

A nem magyar állampolgár kiskorú óvodai beíratásánál a szülőnek igazolnia kell - az óvodai előjegyzéshez szükséges okiratokon túl azt is -, hogy milyen jogcímen tartózkodik a gyermek Magyarország területén, a jogszerű tartózkodást megalapozó okirat számát, lakóhelyének, tartózkodási helyének címét, anyja születéskori nevét, apja vagy törvényes képviselője nevét. [Rendelet 90. § (3) bekezdés a) pont és Nkt. 41.§ (2) bekezdés a) - b) pont]

Ha Magyarország területén élő, tartózkodási engedéllyel nem rendelkező kiskorú nem magyar állampolgár kéri felvételét a nevelési-oktatási intézménybe, a felvételkor igazolnia kell, hogy a szülői felügyelettel kapcsolatos feladatokat ki látja el. [Rendelet 185. § (1) bekezdés]

Nkt. 92.§ (1) A nem magyar állampolgár kiskorú akkor válik óvodai ellátásra jogosulttá Magyarországon, ha

*a)*menekült, oltalmazott, menedékes, valamint a menedékjogról szóló 2007. évi LXXX. törvény 25/B. § (1) bekezdés *b)*pontja alapján befogadott jogállású,

*b)*a szabad mozgás és tartózkodás jogával rendelkező személyek beutazásáról és tartózkodásáról szóló törvény szerint a szabad mozgás és tartózkodás jogát Magyarországon gyakorolja,*c)*a harmadik országbeli állampolgárok beutazására és tartózkodására vonatkozó általános szabályokról szóló törvény hatálya alá tartozik és huzamos tartózkodási jogosultsággal, vagy Magyarország területén való tartózkodásra jogosító engedéllyel rendelkezik.

(2) A feltételek meglétét a tanuló nevelési-oktatási intézménybe történő felvételénél igazolni kell.

(3) A Magyarországon tartózkodó nem magyar állampolgár, ha megfelel az Nkt. 92. § (1) bekezdésben meghatározott feltételeknek, az óvodai nevelést a magyar állampolgárokkal azonos feltételekkel veheti igénybe.

**Nem óvodaérett gyermek:**

A gyermekek védelméről és a gyámügyi igazgatásról szóló 1997. évi XXXI. törvény 42/A. § (2) bekezdése értelmében, ha **a gyermek,** harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

1. **számú melléklet**

**Óvodai felvétel iránti kérelem**

Alulírott………………………………………………………………………(név) kérem, hogy gyermekem óvodai elhelyezését a Ferencvárosi ………………………………………Óvodába biztosítani szíveskedjen.

|  |  |
| --- | --- |
| **Gyermek neve:** |  |
| Születési helye, ideje: |  |
| Állampolgársága: |  |
| Lakóhelye (lakcímkártya alapján): |  |
| Tartózkodási helye (lakcímkártya alapján): |  |
| **Életvitelszerű tartózkodási helyének címe:**  (fent megnevezett lakóhely, vagy  tartózkodási hely közül választandó) |  |
| Külföldi állampolgár esetén, az ország területén való tartózkodás jogcíme, ajogszerű tartózkodást megalapozó okirat száma: |  |
| TAJ kártya száma: |  |
| Egészségi állapota:  Kérjük, a megfelelő válasz aláhúzásával jelölje, hogy van-e gyermekének olyan egészségügyi problémája, ami a gyermek intézményes nevelése során kiemelt figyelmet igényel. | IGEN NEM  Igen válasz esetén kérjük, az egészségügyi probléma konkrét megnevezését (pl. allergia, lázgörcsre való hajlam…). |
| A gyermekkel foglalkozó védőnő neve: |  |
| Kérjük, aláhúzással jelölje, hogy gyermeke jelenleg: | Bölcsődébe jár  Óvodába jár  Édesanyjával otthon van  Vigyáznak rá  Egyéb: |

**Szülők adatai:**

|  |  |
| --- | --- |
| **APA** |  |
| Neve: |  |
| Állampolgársága: |  |
| Lakóhelye (lakcímkártya alapján): |  |
| Tartózkodási helye (lakcímkártya alapján): |  |
| **Életvitelszerű tartózkodási helyének címe:**  (fent megnevezett lakóhely, vagy  tartózkodási hely közül választandó) |  |
| Elérhetősége: |  |
| **ANYA** |  |
| Neve: |  |
| Születési neve: |  |
| Állampolgársága: |  |
| Lakóhelye (lakcímkártya alapján): |  |
| Tartózkodási helye (lakcímkártya alapján): |  |
| **Életvitelszerű tartózkodási helyének címe:** (fent megnevezett lakóhely, vagy  tartózkodási hely közül választandó) |  |
| Elérhetősége: |  |

**Egyéb adatok:**

|  |  |
| --- | --- |
| A szülői felügyeleti jogot a szülők együttesen gyakorolják. | IGEN NEM |
| Annak a szülőnek vagy gondviselőnek a neve, akinél a gyermeket hivatalosan elhelyezték: |  |
| Eltartott kiskorú gyermekek, és életkoruk: | -  -  - |
| Gyermekemet egyedülállóként nevelem | IGEN NEM |
| A gyermek részesül-e rendszeres gyermekvédelmi kedvezményben? | IGEN NEM |
| A gyermek rendelkezik-e szakértői véleménnyel? | IGEN NEM |
| Melyik intézménybe jelentkezik még? |  |
| Melyik intézménybe szeretné a gyermek felvételét? (Kérem, indokolja) |  |
| Értesítési e-mail cím (kitöltése nem kötelező). |  |

Büntetőjogi felelősségem tudatában kijelentem, hogy a jelentkezési lapon közölt adatok a valóságnak megfelelnek.

Budapest, ………………………………

|  |  |
| --- | --- |
| ………………..………………. | …………………………………. |
| **szülő / törvényes képviselő** | **szülő / törvényes képviselő** |

***Adatvédelmi nyilatkozat (1)***

A szülő/törvényes képviselő a jelen óvodai felvételi kérelem aláírásával kijelenti, hogy a felvétel iránti kérelem aláírása – a kötelező adatszolgáltatás kivételével – hozzájárulást jelent ahhoz, hogy a ……………………………………………………. Óvoda a gyermek és szüleinek/törvényes képviselőinek adatait a felvételi eljárás törvényes lefolytatása érdekében kezelje.

A felvételi döntés megküldését e-mailben kérem: igen nem

Amennyiben igen, az alábbi email címre kérem megküldeni: ……………………………………….

Budapest, …………………………….

|  |  |
| --- | --- |
| ……………………………  **szülő / törvényes képviselő** | ………………………………………  **szülő / törvényes képviselő** |

(1) A személyes adatok kezelése tekintetében a főbb irányadó jogszabályok a természetes személyeknek a személyes adatok kezeléséről szóló az Európai Parlament és a Tanács (EU) 2016/679 rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény (Infotv.). A gyermeknek és szülőjének az Óvoda által – a felvételi eljárás során – kötelezően kezelt és nyilvántartott személyes és különleges adatait a nemzeti köznevelésről szóló 2011. évi CXC. törvény (Nkt.) 41. § (2) bekezdése, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 89. §-a tartalmazza. A felvételi eljárás során kezelt személyes adatok tekintetében az Adatkezelési tájékoztató elérhető az intézmény honlapján, valamint az intézmény telephelyén.

1. **számú melléklet**

**Óvoda neve: Ferencvárosi …………………….Óvoda**

**Óvoda címe:**

**Óvoda elérhetősége:**

**I G A Z O L Á S**

Igazolom, hogy a mai napon . ………………………………… nevű (szül.: ……………………….,) …………...sorszám alatt szereplő gyermeket előjegyzésbe vettem.

**Budapest, 20……………...**

**P.H**

**…..………………………**

**óvodaigazgató**

1. **számú melléklet**

|  |  |
| --- | --- |
| **Intézmény:** | **Iktatószám:** |
|  | **Tárgy:** Értesítés óvodai kérelem elbírálásáról…………………………………. |
|  | nevű gyermek óvodai felvétele ügyében |

**ÉRTESÍTÉS**

………….…………………………………………………….……… szülő/törvényes képviselő .………………………………………… (helység, utca, házszám) alatti lakos ………….sorszámon előjegyzett ,………………………………… nevű gyermeke, születési hely: …………………,   
év: ……, hó: …., nap: …., anyja neve: …………….…………………………………………………, lakcíme: ………………………………….…….., a 20…/20.... nevelési évtől

**felvételt nyert**

a Ferencvárosi ………………….………Óvodába.

**INDOKOLÁS**

A nemzeti köznevelésről szóló 2011. évi CXC. törvény (továbbiakban Nkt.) 49. § (1) bekezdése alapján az óvodai felvétel, átvétel jelentkezés alapján történik.

Az Nkt. 8. § (2) bekezdése alapján a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

Az Nkt. 49. § (3) bekezdése értelmében az óvoda köteles felvenni, átvenni azt a gyermeket, aki életvitelszerűen az óvoda körzetében lakik.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) 20. § (4) bekezdés szerint, az óvoda igazgatója az óvodai felvételi, átvételi kérelemnek helyt adó döntését írásban közli a szülővel.

Fentiekre tekintettel döntöttem a rendelkező részben foglaltak szerint.

A felvétel körülményeit megvizsgálva megállapítom, hogy ……………………….…nevű gyermek felvehető a Ferencvárosi……..…..Óvodába.

Hatásköröm és illetékességem a Rendelet 20. § (4) bekezdésén, valamint az Nkt. 49. § (3) bekezdésén alapul.

**Budapest, 20………év………………hó…….nap**

**P.H**

**…..………………………**

**óvodaigazgató**

Az értesítést átvettem:

Budapest, 20………év………………hó…….nap

**…………………………………..**

**szülő/törvényes képviselő**

1. **számú melléklet**

|  |  |
| --- | --- |
| **Intézmény:** | **Iktatószám:** |
|  | **Tárgy: ……………………………………….** |
|  | nevű gyermek óvodai felvétele ügyében  hozott elsőfokú döntés |

**HATÁROZAT**

………….…………………………………………………….……… szülő/törvényes képviselő .………………………………………… (helység, utca, házszám) alatti lakos ………….sorszámon előjegyzett ,………………………………… nevű gyermeke, születési hely: …………………,   
év: ……, hó: …., nap: …., anyja neve: …………….…………………………………………………, lakcíme: ………………………………….…….., a 20…/20.... nevelési évtől helyhiány miatt

**nem nyert felvételt**

a Ferencvárosi………………………………..…………Óvodába.

E határozat ellen jogorvoslatnak van helye. A döntés ellen a szülő/törvényes képviselő a döntés közlésétől, ennek hiányában a tudomására jutásától számított **15 napon belül,** közteherfizetési kötelezettségtől mentesen a Budapest Főváros IX. Kerület Ferencváros Önkormányzata Jegyzőjének címezve, eljárást megindító kérelmet nyújthat be a Ferencvárosi ………………..Óvoda igazgatójánál.

**INDOKOLÁS**

………………………………….. szülő/törvényes képviselő……………………………… alatti lakos ……….napján kérte ………………………………………………...nevű gyermekének felvételét a Ferencvárosi ………………………………Óvodába. A Ferencvárosi……………………………….. Óvodába ……………….. szabad helyre ……………….. gyermek jelentkezett.

A felvétel körülményeit megvizsgálva megállapítom, hogy ………………………..…nevű gyermek helyhiány miatt nem vehető fel ………………………………………..Óvodába.

A nemzeti köznevelésről szóló 2011. évi CXC. törvény (továbbiakban Nkt.) 49. § (1) bekezdése alapján az óvodai felvétel, átvétel jelentkezés alapján történik. Az Nkt. 8. § (2) bekezdése értelmében, a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

Az Nkt. 49. § (3) bekezdése értelmében az óvoda köteles felvenni, átvenni azt a gyermeket, aki életvitelszerűen az óvoda körzetében lakik.

Fentiekre tekintettel döntöttem a rendelkező részben foglaltak szerint.

Az eljárási cselekmény kapcsán közteherfizetési kötelezettség nem merül fel, ezért annak megállapításáról és viseléséről nem rendelkezem. Az óvodai elhelyezéssel kapcsolatos eljárás az illetékekről szóló 1990. évi XCIII. törvény 2. számú mellékletének II. 1. b.) pontja értelmében közteherfizetési kötelezettség alá nem esik.

Jogorvoslati lehetőséget az Nkt. 37.§ (2) bekezdése alapján biztosítottam.

Hatásköröm és illetékességem a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. § (4) bekezdésén, valamint az Nkt. 49. § (3) bekezdésén alapul.

**Budapest, 20………év………………hó…….nap**

**P.H**

**…………………………**

**óvodaigazgató**

A határozatot átvettem:

Budapest, 20………év………………hó…….nap

**…………………………………..**

**szülő/törvényes képviselő**

1. **számú melléklet**

**Kérelem  
az óvodai felvételi döntés ellen**

(A kérelmet a Jegyzőnek kell címezni, de az elutasító döntést hozó óvodánál kell benyújtani.)

**Budapest Főváros IX. Kerület Ferencváros Önkormányzata Jegyzője részére**

1092 Budapest, Bakáts tér 14.

|  |  |
| --- | --- |
| Az elutasító döntést hozó óvoda neve |  |
| Az elutasító döntés száma |  |

A kérelmet benyújtó szülő/törvényes képviselő adatai:

|  |  |
| --- | --- |
| Neve |  |
| Értesítési címe  (irányítószám, település, utca, hsz.) |  |
| Telefonszáma |  |
| E-mail címe |  |

A gyermek adatai:

|  |  |
| --- | --- |
| Neve |  |
| Születési helye, ideje |  |
| Anyja születési neve |  |
| Lakóhelye/tartózkodási helye  (megfelelő aláhúzandó!) |  |

A kérelem és az indoklás rövid szöveges megfogalmazása: (a túloldalon folytatható).

------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Amennyiben a kérelmet jogszabálysértésre hivatkozással nyújtják be, **kérjük megjelölni a jogszabályhelyet.**

**------------------------------------------------------------------------------------------------------------------------**

**Budapest, 20…………………**

…………………………..

**sz****ülő/törvényes képviselő**

1. **számú melléklet**

**Sajátos nevelési igényű gyermekeket fogadó intézmények**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Intézmény** | **Értelmi fogyatékos** | | **Érzékszervi fogyatékos** | | **Mozgás-szervi fogyatékos** | **Beszéd-fogyatékos** | **Autizmus spektrum zavarral küzdő** | **Egyéb pszichés fejlődési zavarral küzdő** |
|  | **enyhén értelmi fogyatékos** | **közép-súlyos értelmi fogyatékos** | **hallássérült** | **látássérült** |  |  |  |  |
| **Ferencvárosi Csicsergő Óvoda** |  |  |  |  |  | X | X | X |
| **Ferencvárosi Csudafa Óvoda** |  |  | X |  | X | X |  | X |
| **Ferencvárosi Epres Óvoda** |  |  |  |  |  | X | X | X |
| **Ferencvárosi Kerekerdő Óvoda** | X | X | X |  | X | X |  | X |
| **Ferencvárosi Kicsi Bocs Óvoda** |  |  |  |  |  | X |  | X |
| **Ferencvárosi Liliom Óvoda** | X |  |  |  | X | X |  | X |
| **Ferencvárosi Méhecske Óvoda** |  |  |  |  | X | X |  | X |
| **Ferencvárosi Napfény Óvoda** |  |  | X | X |  | X |  | X |
| **Ferencvárosi Ugrifüles Óvoda** | X |  | X |  |  | X |  | X |